આપણે ત્યાં સઈદની ઈમેજ ખૂંખાર આતંકવાદી તરીકેની ઉભી થઈ છે પણ સઈદ ટીપીકલ આતંકવાદીઓ કરતાં અલગ છે. એ કદી હાથમાં એકે ૪૭ લઈને કોઈને મારવા ગયો નથી કે નથી તેણે કદી બોમ્બ બનાવ્યા પણ તેનો આતંકવાદ વધારે ખતરનાક છે. તેનું કારણ એ છે કે સઈદ મુસ્લિમ જુવાનિયાંનાં બ્રેઈન વોશ કરીને તેમને આતંકવાદ તરફ વાળે છે. સઈદની જીભમાં જ ઝેર છે ને એ ઝેર ઓકી ઓકીને લોકોનાં મનમાં ભારત અને અમેરિકા સહિતના તમામ બિન મુસ્લિમ રાષ્ટ્રો સામે ઝેર ભરે છે. એ ધર્મનો જાણકાર માણસ મનાય છે પણ તેની જાણકારી તેણે ખોટા રસ્તે વાળેલી છે. પોતાના જ્ઞાનને તેણે આતંકવાદની વિકૃતિ બનાવી દીધી છે. સઈદ લોકોને આતંકવાદ માટે ઉશ્કેરે છે ને તેના ચેલકા એ આતંકવાદને વાસ્તવિકતામાં ફેરવે છે. એક સમયે ઓસામા બિન લાદેન જે કામ કરતો એવું જ કામ સઈદ અત્યારે કરે છે.